CELEX: 32019D0028(01)
Language: sk
Date: 2019-09-12 00:00:00
Title: Rozhodnutie Európskej centrálnej banky (EÚ) 2019/1558 z 12. septembra 2019, ktorým sa mení rozhodnutie (EÚ) 2019/1311 o tretej sérii cielených dlhodobejších refinančných operácií (ECB/2019/28)

16.9.2019   
               
               
                  SK
               
               
                  Úradný vestník Európskej únie
               
               
                  L 238/2
               
            
         ROZHODNUTIE EURÓPSKEJ CENTRÁLNEJ BANKY (EÚ) 2019/1558
         z 12. septembra 2019,
         ktorým sa mení rozhodnutie (EÚ) 2019/1311 o tretej sérii cielených dlhodobejších refinančných operácií (ECB/2019/28)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18.1 druhú zarážku a článok 34.1 druhú zarážku,
         so zreteľom na usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (usmernenie o všeobecnej dokumentácii) (ECB/2014/60) (1),
         keďže:
         
                     (1)
                  
                  
                     Podľa článku 1 ods. 4 usmernenia (EÚ) 2015/510 (ECB/2014/60) môže Rada guvernérov nástroje, požiadavky, kritériá a postupy uskutočňovania operácií menovej politiky Eurosystému kedykoľvek meniť.
                  
               
                     (2)
                  
                  
                     Rada guvernérov, vykonávajúc svoj mandát na udržiavanie cenovej stability a s cieľom zachovať výhodné podmienky poskytovania bankových úverov a podporiť akomodačné nastavenie menovej politiky v členských štátoch, ktorých menou je euro, prijala 22. júla 2019 rozhodnutie Európskej centrálnej banky (EÚ) 2019/1311 (ECB/2019/21) (2). Toto rozhodnutie upravuje tretiu sériu cielených dlhodobejších refinančných operácií (TLTRO-III), ktoré sa uskutočnia od septembra 2019 do marca 2021.
                  
               
                     (3)
                  
                  
                     Dňa 12. septembra 2019, s cieľom zachovať výhodné podmienky poskytovania bankových úverov, zabezpečiť hladké fungovanie menovej politiky v členských štátoch, ktorých menou je euro, a naďalej podporovať akomodačné nastavenie menovej politiky, Rada guvernérov rozhodla o zmene niektorých parametrov TLTRO-III, konkrétne o predĺžení splatnosti všetkých operácií z dvoch rokov na tri roky, o zavedení možnosti dobrovoľného splatenia a o odstránení rozdielu desiatich bázických bodov oproti priemernej sadzbe pre hlavné reﬁnančné operácie a priemernej sadzbe pre jednodňové sterilizačné operácie, v oboch prípadoch počas trvania príslušnej TLTRO-III.
                  
               
                     (4)
                  
                  
                     Toto rozhodnutie by malo bezodkladne nadobudnúť účinnosť, aby sa mohli takto upravené parametre vzťahovať aj na prvé TLTRO-III.
                  
               
                     (5)
                  
                  
                     Preto by sa rozhodnutie (EÚ) 2019/1311 (ECB/2019/21) malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmeny
            Rozhodnutie (EÚ) 2019/1311 (ECB/2019/21) sa mení takto:
            
                        1.
                     
                     
                        V článku 2 sa odsek 2 nahrádza takto:
                        
                           „2.   Každá TLTRO-III je splatná tri roky po príslušnom dátume vyrovnania v deň, ktorý sa zhoduje s dátumom vyrovnania hlavnej refinančnej operácie Eurosystému, v súlade s indikatívnym kalendárom pre TLTRO-III uverejneným na webovom sídle ECB.“.
                        
                     
                  
                        2.
                     
                     
                        Článok 5 sa nahrádza takto:
                        
                           „Článok 5
                           Úroky
                           
                              1.   Pokiaľ odsek 2 neustanovuje inak, je úrokovou sadzbou pre sumu požičanú v rámci každej TLTRO-III priemerná sadzba hlavnej refinančnej operácie počas trvania príslušnej TLTRO-III.
                           
                           
                              2.   Úroková sadzba pre sumy požičané účastníkmi, ktorých akceptovateľné čisté pohľadávky za druhé referenčné obdobie sú vyššie ako hraničná hodnota čistých pohľadávok, je nižšia ako sadzba uvedená v odseku 1 a môže v závislosti od odchýlky od hraničnej hodnoty zostatku dosiahnuť úroveň len priemernej sadzby pre jednodňové sterilizačné operácie počas príslušnej TLTRO-III. Podrobné ustanovenia a výpočty sú uvedené v prílohe I. Úroková sadzba sa účastníkom oznámi pred prvým dátumom predčasného splatenia v septembri 2021 v súlade s indikatívnym kalendárom pre TLTRO-III uverejneným na webovom sídle ECB.
                           
                           
                              3.   Odchýlka od hraničnej hodnoty zostatku a prípadná z toho vyplývajúca stimulačná úprava úrokovej sadzby, ako aj výsledné úrokové sadzby, sa účastníkom oznámia v súlade s indikatívnym kalendárom pre TLTRO-III uverejneným na webovom sídle ECB.
                           
                           
                              4.   Úroky sú splatné spätne pri splatnosti každej TLTRO-III alebo prípadne pri predčasnom splatení, ako sa uvádza v článku 5a.
                           
                           
                              5.   Ak je účastník vzhľadom na uplatnenie prostriedkov nápravy, ktoré má NCB k dispozícii na základe zmluvnej alebo zákonnej úpravy, povinný splatiť zostatky z TLTRO-III predtým, ako sa mu oznámi odchýlka od hraničnej hodnoty zostatku a prípadná z toho vyplývajúca stimulačná úprava úrokovej sadzby, je úrokovou sadzbou pre sumy požičané týmto účastníkom v rámci každej TLTRO-III priemerná sadzba hlavnej refinančnej operácie počas trvania príslušnej TLTRO-III až do dátumu, ku ktorému NCB požiadala o splatenie. Ak sa žiadosť o splatenie podá po tom, ako sa účastníkovi oznámi odchýlka od hraničnej hodnoty zostatku a prípadná z toho vyplývajúca stimulačná úprava úrokovej sadzby, určí sa úroková sadzba pre sumy požičané týmto účastníkom v rámci každej TLTRO-III tak, aby sa zohľadnila odchýlka od hraničnej hodnoty zostatku.“;
                           
                        
                     
                  
                        3.
                     
                     
                        Vkladá sa tento článok 5a:
                        
                           „Článok 5a
                           Predčasné splatenie
                           
                              1.   Po 24 mesiacoch od vyrovnania každej TLTRO-III budú mať účastníci možnosť štvrťročne ešte pred splatnosťou ukončiť dotknutú TLTRO-III, alebo znížiť jej objem.
                           
                           
                              2.   Dátumy predčasného splatenia sa budú zhodovať s dátumom vyrovnania hlavných refinančných operácií Eurosystému, pričom konkrétne dátumy bližšie určí Eurosystém.
                           
                           
                              3.   Aby mohol účastník využiť postup predčasného splatenia, oznámi príslušnej NCB svoj zámer splatiť úver v deň predčasného splatenia s využitím uvedeného postupu najmenej týždeň pred dátumom predčasného splatenia.
                           
                           
                              4.   Oznámenie podľa odseku 3 sa pre dotknutého účastníka stáva záväzným týždeň pred dňom predčasného splatenia, ktorý je v ňom určený. Ak účastník čiastočne alebo úplne nevyrovná sumu splatnú ku dňu splatnosti podľa postupu predčasného splatenia, môže to mať za následok uloženie finančnej pokuty. Príslušná finančná pokuta sa vypočíta v súlade s prílohou VII k usmerneniu (EÚ) 2015/510 (ECB/2014/60) a zodpovedá finančnej pokute, ktorá sa ukladá v prípade nesplnenia povinností primerane zabezpečiť a vyrovnať sumu, ktorá bola zmluvnej strane pridelená v súvislosti s reverznými transakciami na účely menovej politiky. Uložením finančných pokút nie je dotknuté právo NCB uplatniť prostriedky nápravy, ak nastane prípad zlyhania podľa článku 166 usmernenia (EÚ) 2015/510 (ECB/2014/60).“;
                           
                        
                     
                  
                        4.
                     
                     
                        V článku 7 ods. 1 sa písmená b), c), d) a e) nahrádzajú takto:
                        
                                    „b)
                                 
                                 
                                    Ak účastník nesprístupní príslušnej NCB výsledky hodnotenia prvého výkazu audítorom v príslušnej lehote uvedenej v indikatívnom kalendári pre TLTRO-III, ktorý je uverejnený na webovom sídle ECB, účastník splatí všetky nesplatené sumy úverov v rámci TLTRO-III v deň vyrovnania nasledujúcej hlavnej refinančnej operácie s úrokovou sadzbou vo výške priemernej sadzby hlavnej refinančnej operácie počas trvania každej príslušnej TLTRO-III.
                                 
                              
                                    c)
                                 
                                 
                                    Ak účastník nesprístupní príslušnej NCB druhý výkaz v príslušnej lehote, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III spolu s dodatočnou pokutou vo výške 500 EUR denne až do predloženia druhého výkazu, ale maximálne do výšky 15 000 EUR. Pokuta sa akumuluje a príslušná NCB ju účtuje po prijatí druhého výkazu, alebo keď sa dosiahne maximálna výška pokuty a druhý výkaz ešte nebol sprístupnený.
                                 
                              
                                    d)
                                 
                                 
                                    Ak účastník nesprístupní príslušnej NCB výsledky hodnotenia druhého výkazu vykonaného audítorom v príslušnej lehote, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III.
                                 
                              
                                    e)
                                 
                                 
                                    Ak účastník iným spôsobom nesplní povinnosti ustanovené v článku 6 ods. 6 a 7, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III.“;
                                 
                              
                  
                        5.
                     
                     
                        V prílohe I oddiele 3 sa odsek 3 nahrádza takto:
                        „EX sa zaokrúhli na 15 desatinných miest. Ak sa OAB rovná nule, EX sa pripisuje hodnota 2,5.“;
                     
                  
                        6.
                     
                     
                        V prílohe I oddiele 3 sa odsek 6 nahrádza takto:
                        „Nech je stimulačná úprava úrokovej sadzby vyjadrená ako pomer priemerného koridoru medzi maximálnou možnou úrokovou sadzbou () a minimálnou možnou úrokovou sadzbou () označená ako iri; nech je úroková sadzba, ktorá sa uplatní na TLTRO-III k a ktorá je vyjadrená ako ročná percentuálna sadzba, označená ako rk
                           ; iri a rk
                            sa stanovia takto:
                        
                                    a)
                                 
                                 
                                    Ak účastník neprekročí hraničnú hodnotu zostatku akceptovateľných úverov k 31. marcu 2021, úrokovou sadzbou, ktorá sa uplatní na všetky sumy požičané účastníkom v rámci TLTRO-III, je priemerná sadzba hlavnej refinančnej operácie počas trvania príslušnej TLTRO-III, čo je:
                                    ak EX ≤ 0, potom iri = 0 % a
                                 
                              
                                    b)
                                 
                                 
                                    Ak účastník prekročí hraničnú hodnotu zostatku akceptovateľných úverov k 31. marcu 2021 o minimálne 2,5 %, úroková sadzba, ktorá sa uplatní na všetky sumy požičané účastníkom v rámci TLTRO-III, sa rovná priemernej sadzbe pre jednodňové sterilizačné operácie počas trvania príslušnej TLTRO-III, čo je:
                                    ak EX ≥ 2,5, potom iri = 100 % a
                                 
                              
                                    c)
                                 
                                 
                                    Ak účastník prekročí hraničnú hodnotu zostatku akceptovateľných úverov k 31. marcu 2021 o menej ako 2,5 %, úroková sadzba, ktorá sa uplatní na všetky sumy požičané účastníkom v rámci TLTRO-III, je odstupňovaná lineárne v závislosti od percentuálnej hodnoty, o ktorú účastník prekročí hraničnú hodnotu zostatkov akceptovateľných úverov, čo je:
                                    ak 0 < EX < 2,5, potom a “.
                                 
                              
                  
         
            Článok 2
            Nadobudnutie účinnosti
            Toto rozhodnutie nadobúda účinnosť 16. septembra 2019.
         
         
            Vo Frankfurte nad Mohanom 12. septembra 2019
            
               
                  Za Radu guvernérov ECB
               
               
                  prezident ECB
               
               Mario DRAGHI
            
         
         
            (1)  Ú. v. EÚ L 91, 2.4.2015, s. 3.
         
            (2)  Rozhodnutie Európskej centrálnej banky (EÚ) 2019/1311 z 22. júla 2019 o tretej sérii cielených dlhodobejších refinančných operácií (ECB/2019/21) (Ú. v. EÚ L 204, 2.8.2019, s. 100).